สะเทือนขวัญ ยิง 2 ตร.นิวยอร์กดับ คารถสายตรวจ ก่อนมือปืนฆ่าตัวตาย (ชมคลิป)
ชาวอเมริกันช็อกอีกมือปืนหนุ่มผิวสี ยิง ตร.นิวยอร์ก 2 นาย ดับอนาถ ขณะนั่งในรถสายตรวจ ก่อนจะวิ่งหลบหนีไปยังสถานีรถไฟใต้ดิน และตัดสินใจยิงตัวตาย ด้านสื่อเทศชี้อาจเป็นแก้แค้นให้ อีริค การ์เนอร์ และไมเคิล บราวน์ 2 หนุ่มผิวสี ที่ถูก ตร.ปลิดชีพแต่กลับไม่ถูกสั่งฟ้อง,เมื่อ 21 ธ.ค.สำนักข่าวต่างประเทศรายงาน เกิดเหตุการณ์สะเทือนขวัญ ตำรวจนิวยอร์ก 2 นายถูกหนุ่มอเมริกันผิวสี ยิงดับอนาถ ขณะนั่งอยู่ในรถสายตรวจ ที่ย่านเบดฟอร์ด-สไตเวสสัน ใกล้ย่านบรูคลิน ในนครนิวยอร์ก ประเทศสหรัฐฯ เมื่อช่วงบ่ายวันเสาร์ที่ 20 ธ.ค.(ตามเวลาท้องถิ่น) จากนั้น มือปืนหนุ่มได้วิ่งหลบหนีไปยังสถานีรถไฟใต้ดินบริเวณใกล้เคียง ก่อนตัดสินใจใช้ปืนยิงตัวตาย,หลังเกิดเหตุ นายตำรวจทั้งสองนายถูกนำตัวส่งโรงพยาบาลทันที แต่ได้เสียชีวิตในที่สุด โดยเจ้าหน้าที่ตำรวจนิวยอร์ก ยังเปิดเผยว่า นายตำรวจเคราะห์ร้ายหนึ่งในสองคน โดนยิงเข้าที่ศีรษะ ขณะที่สื่อต่างชาติยังชี้ว่า การสังหารนายตำรวจเมืองนิวยอร์กทั้งสองนาย อาจเป็นการลงมือแก้แค้นให้กับอีริค การ์เนอร์ และไมเคิล บราวน์ ชาวอเมริกันผิวสีสองคนที่ถูกตำรวจยิงเสียชีวิตเมื่อ ก.ค.และ ส.ค.ที่ผ่านมา แต่คณะลูกขุนใหญ่กลับไม่สั่งฟ้องนายตำรวจผิวขาว ที่ก่อเหตุ จนทำให้ชาวอเมริกันส่วนใหญ่ผิดหวังและโกรธแค้น รวมตัวประท้วงทั่วประเทศ,ด้านเว็บไซต์ของเดอะ มิร์เรอร์ ยังรายงานว่า มือปืนหนุ่มที่ยิงสังหารนายตำรวจนิวยอร์กครั้งนี้ ได้โพสต์ข้อความลงในอินสตาแกรม เพียง 3 ชั่วโมงก่อนลงมือก่อเหตุสะเทือนขวัญว่า กำลังติดปีกให้หมูวันนี้ พวกเขาเอาชีวิตคนของพวกเราไปหนึ่ง เราจะเอาชีวิตของพวกมัน 2 และนี่อาจเป็นการโพสต์ครั้งสุดท้าย นอกจากนั้น มือปืนรายนี้ยังได้โพสต์รูปปืนสั้นอัตโนมัติลงใน IG ของตนเองด้วย ,แหล่งข่าวใกล้ชิดตำรวจนิวยอร์ก ยังเผยต่อสำนักข่าวซีบีเอส ด้วยว่า มือปืนผิวสีที่ยิงสังหารตำรวจครั้งนี้ อายุ 28 ปี และมาจากเมืองบัลติมอร์ รัฐแมรีแลนด์ เพียงแต่ ขณะนี้ ยังไม่ทราบมูลเหตุจูงใจที่แน่ชัดที่ทำให้เขาลงมือก่อเหตุสะเทือนใจ ก่อนจะตัดสินใจปลิดชีพตัวเอง.
ชาวอเมริกันช็อกอีกมือปืนหนุ่มผิวสี ยิง ตร.นิวยอร์ก 2 นาย ดับอนาถ ขณะนั่งในรถสายตรวจ ก่อนวิ่งหลบหนีไปยังสถานีรถไฟใต้ดิน และตัดสินใจยิงตัวตาย ด้านสื่อเทศชี้อาจเป็นแก้แค้นให้ อีริค การ์เนอร์ และไมเคิล บราวน์ 2 หนุ่มผิวสี 
ไมเคิล บราวน์,อีริค การ์เนอร์,มือปืนผิวสี,ยิงตำรวจนิวยอร์ก,นครนิวยอร์ก,สหรัฐฯ,เสียชีวิต,แก้แค้น,หนุ่มอเมริกันผิวสี,ข่าวต่างประเทศ,อุกอาจ